钦定古今图书集成/明伦汇编/闺媛典/第127卷 > 刘雄妻何氏
## 钦定古今图书集成/明伦汇编/闺媛典/第127卷 > 刘雄妻何氏

按《延平府志》：何氏，刘雄妻，名妙玉。自幼端谨，年十八
归雄。甫三月，雄诣京，袭父延平卫指挥秩，没于逆旅。
或怜其家贫无子，且少艾，令改适。玉泣曰：“姑老且病，
将谁托？宁死为刘氏鬼也。”遂闭门事女红以养姑。姑
亡，殡葬以礼。茕茕孑立，持身益严，终身未尝见其出
户。